**დამტკიცებულია თბილისის ჰუმანიტარული სასწავლო უნივერსიტეტის**

**აკადემიური საბჭოს 2019 წლის 20 აპრილის №8 გადაწყვეტილებით**

***მოდიფიცირებულია თბილისის ჰუმანიტარული სასწავლო უნივერსიტეტის***

***აკადემიური საბჭოს 2022 წლის 04 მარტის N3 გადაწყვეტილებით***

**შპს თბილისის ჰუმანიტარული სასწავლო უნივერსიტეტის**

**აკადემიური საბჭოს წევრების**

**არჩევის წესი**

**მუხლი 1. არჩევნების გამოცხადება**

1. აკადემიური საბჭო არის უნივერსიტეტის უმაღლესი წარმომადგენლობითი ორგანო.

2.უნივერსიტეტის აკადემიური საბჭოს შემადგენლობა განისაზღვრება 11 წევრით. აკადემიური საბჭოს შემადგენლობაში თანამდებობრივად შედის უნივერსიტეტის რექტორი, რომელიც აკადემიური საბჭოს თავმჯდომარეა; უნივერსიტეტის სამივე ფაკულტეტი წარმოდგენილია თანაბარი რაოდენობის – აკადემიური პერსონალიდან არჩეული 1 წარმომადგენლით; აკადემიური საბჭოს 3 წევრს, რექტორი ნიშნავს აკადემიური პერსონალიდან; აკადემიურ საბჭოში შედის სტუდენტური თვითმმართველობის მიერ წარმოდგენილი 2 სტუდენტი, რომელთა არჩევაც ხდება სტუდენტების მიერ, პირდაპირი, თავისუფალი და თანასწორი არჩევნების გზით, ფარული კენჭისყრით. არჩევნების ორგანიზებას უზრუნველყოფს სტუდენტური თვითმმართველობა. აკადემიურ საბჭოში ავტომატურად შედის უნივერსიტეტის ბიბლიოთეკის უფროსი და ასევე კვლევებისა და განვითარების ცენტრის უფროსი.

3.აკადემიური საბჭოს წევრად აირჩევა/ინიშნება უნივერსიტეტის შესაბამისი ფაკულტეტის აკადემიური პერსონალი (პროფესორი, ასოცირებული პროფესორი, ასისტენტ-პროფესორი, ასისტენტი).

4.უნივერსიტეტის აკადემიური საბჭოს ასარჩევი წევრები აირჩევიან ფაკულტეტების აკადემიური პერსონალის ყველა წევრის მიერ პირდაპირი, თავისუფალი და თანასწორი არჩევნების საფუძველზე, ფარული კენჭისყრით.

5. აკადემიური საბჭოს არჩევნები ცხადდება უნივერსიტეტის რექტორის მიერ.

6. აკადემიური საბჭოს წევრთა არჩევნებს ნიშნავს რექტორი ინდივიდუალური ადმინისტრაციულ-სამართლებრივი აქტის საფუძველზე.

7. აკადემიური საბჭოს წევრი აირჩევა/ინიშნება 4 წლის ვადით.

8.რექტორის ინდივიდუალური ადმინისტრაციულ-სამართლებრივი აქტი აკადემიური საბჭოს წევრთა არჩევნების შესახებ უნდა იყოს ყველასთვის ხელმისაწვდომი და საჯაროდ გაცნობის მიზნით გამოიკრას თვალსაჩინო ადგილას.

9. აკადემიური საბჭოს წევრის უფლებამოსილების ვადამდე შეწყვეტის საფუძვლებია:

ა) გარდაცვალება, გარდაცვლილად გამოცხადება, უგზო-უკვლოდ დაკარგულად აღიარება;

ბ) სასამართლოს მიერ შეზღუდულქმედუნარიანად ან მხარდაჭერის მიმღებად აღიარება;

გ)კანონიერ ძალაში შესული სასამართლოს გამამტყუნებელი განაჩენი;

დ) უნივერსიტეტთან მისი შესაბამისი შრომითი ურთიერთობის შეწყვეტა;

ე)კანონმდებლობით გათვალისწინებული სხვა შემთხვევები.

**მუხლი 2. არჩევნების ჩატარება**

არჩევნების ჩატარებას უზრუნველყოფს უნივერსიტეტის საარჩევნო კომისია. კომისიის შემადგენლობა განისაზღვრება რექტორის ინდივიდუალური ადმინისტრაციულ-სამართლებრივი აქტით.

**მუხლი 3. კანდიდატთა რეგისტრაცია**

1. კანდიდატთა რეგისტრაციას აწარმოებს უნივერსიტეტის საარჩევნო კომისია.

2. კანდიდატების რეგისტრაციისათვის განცხადების შეტანა მიმდინარეობს 7 დღის განმავლობაში. რეგისტრაციაზე უარის თქმის შემთხვევაში, კანდიდატი უფლებამოსილია ხარვეზი გამოასწოროს 1 დღის ვადაში.

3. კანდიდატი უფლებამოსილია რეგისტრაციაზე უარი გაასაჩივროს მისი გაცნობიდან 1 დღის ვადაში.

4. საჩივართან დაკავშირებით საარჩევნო კომისია გადაწყვეტილებას იღებს 1 დღის ვადაში.

**მუხლი 4. არჩევნების ორგანიზება და ჩატარების წესი**

1. აკადემიური საბჭოს წევრები აირჩევიან ფაკულტეტის აკადემიური პერსონალის ყველა წევრის მიერ პირდაპირი, თავისუფალი და თანასწორი არჩევნების საფუძველზე, ფარული კენჭისყრით.

2. აკადემიურ საბჭოში თითოეული ფაკულტეტიდან აირჩევა 1 წარმომადგენელი. არჩეულად ითვლება კენჭისყრის მიხედვით 1 საუკეთესო შედეგის მქონე კანდიდატი.

3. არჩევნები ჩატარებულად ჩაითვლება თუ მასში მონაწილეობს ხმის უფლების მქონე პირთა 1/3 მაინც.

5. კანდიდატს უფლება აქვს ჩაატაროს წინასაარჩენო კამპანია. წინასაარჩევნო კამპანიის წარმართვისას ყველა კანდიდატი სარგებლობს თანაბარი უფლებით.

6. არჩევნების დღეს იკრძალება კამპანიისა და აგიტაციის წარმოება.

7. წინასაარჩევნო კამპანიასა და აგიტაციაში მონაწილეობის მიღების უფლება არ აქვთ:

ა) საარჩევნო კომისიის წევრებს;

ბ) ადმინისტრაციულ პერსონალს.

8. წინასაარჩევნო აგიტაცია და კამპანია შეიძლება განხორციელდეს სხვადასხვა ღონისძიებების ჩატარებით (კრებები და შეხვედრები ამომრჩევლებთან, საჯარო დებატები და დისკუსიები), ბეჭდური სააგიტაციო მასალების გამოცემა-გავრცელებით, წინასაარჩევნო მოწოდებებით, აგრეთვე კანონმდებლობით ნებადართული ნებისმიერი სხვა საშუალებით. აკრძალულია მათი გავრცელებისათვის ხელის შეშლა.

9. წინასაარჩევნო აგიტაციამ და კამპანიამ არ უნდა შეუშალოს ხელი სასწავლო პროცესს.

**მუხლი 5. საარჩევნო სიები**

საარჩევნო სიებს განკარგულებით ამტკიცებს საარჩევნო კომისია, ადამიანური რესურსების მართვის სამსახურის, სასწავლო პროცესის მართვის სამსახურის და შესაბამისი ფაკულტეტის წარდგინების საფუძველზე.

**მუხლი 6. არჩევნების პროცედურა**

1. საარჩევნო ბიულეტენის ფორმას განკარგულებით ამტკიცებს უნივერსიტეტის საარჩევნო კომისია.

2. თითოეული ამომრჩეველი ხმას აძლევს პირადად. დაუშვებელია ხმის მიცემა სხვა პირის ნაცვლად.

3. ამომრჩევლის მიერ ხმის მიცემა ხორციელდება საარჩევნო ბიულეტენზე სათანადო აღნიშვნით და საარჩევნო ბიულეტენის საარჩევნო ყუთში მოთავსებით.

4. საარჩევნო ბიულეტენზე აღინიშნება:

ა) შესაბამისი ფაკულტეტის სახელწოდება;

ბ) ასარჩევი კანდიდატების ჩამონათვალი;

გ) კომისიის წევრების ხელმოწერა;

დ) უნივერსიტეტის ბეჭედი.

5. საარჩევნო ბიულეტენი გაიცემა პირზე, მხოლოდ პირადობის დამადასტურებელი დოკუმენტის წარდგენის შემთხვევაში.

6. კენჭისყრის დღეს ფაკულტეტის ამომრჩეველი საარჩევნო კომისიის რეგისტრატორისაგან იღებს შესაბამის საარჩევნო ბიულეტენს, რასაც ადასტურებს ამომრჩეველთა სიაში მისი გვარის გასწვრივ ხელმოწერით. ხმის მიცემა ხორციელდება სპეციალურად მოწყობილ საარჩევნო კაბინაში. მას შემდეგ, რაც ამომრჩეველი წრიულად შემოხაზავს მისთვის სასურველ კანდიდატს, აგდებს საარჩევნო ბიულეტენს საარჩევნო ყუთში. კაბინად შეიძლება ჩაითვალოს აგრეთვე ნებისმიერი განცალკევებული ადგილი, სადაც ხმის მიცემის ფარულობა დაცული იქნება.

**მუხლი 7. დამკვირვებელი**

1. არჩევნების პროცესზე დაკვირვების მიზნით, დამკვირვებლის სტატუსის მოსაპოვებლად, ფიზიკური და იურიდიული პირები უფლებამოსილნი არიან არჩევნებამდე არა უგვიანეს 3 დღით ადრე მიმართონ საარჩევნო კომისიას.

2. იურიდიული პირი, არჩევნებში დაკვირვებას ახორციელებს წარმომადგენლის მეშვეობით, რომელთა ვინაობა მიეთითება დამკვირვებლის სტატუსის მოსაპოვებლად წარდგენილ განცხადებაში.

3. პირი არ დაიშვება დამკვირვებლად, თუ იგი არის:

ა) ასარჩევი კანდიდატი;

ბ) ადმინისტრაციული პერსონალი;

გ) ფაკულტეტის ამომრჩეველი.

4. დამკვირვებელი უფლებამოსილია დაესწროს საარჩევნო კომისიის მუშაობას არჩევნების დღეს და საჩივრის განხილვის პროცესს. ასევე, დარღვევის აღმოჩენის შემთხვევაში კომისიის თავმჯდომარეს მოთხოვოს დარღვევის აღმოფხვრა.

5. დამკვირვებელს არა აქვს უფლება ჩაერიოს საარჩევნო კომისიის ფუნქციებსა და საქმიანობაში.

6. საარჩევნო კომისია ვალდებულია შექმნას ყველა პირობა იმისათვის, რომ დამკვირვებელს შეეძლოს საკუთარი უფლებამოსილების განხორციელება.

**მუხლი 8. არჩევნების შედეგების შეჯამება**

1**.** კენჭისყრა იწყება არჩევნების დღეს 10:00 საათზე და მთავრდება იმავე დღეს 17:00 საათზე.

2. კენჭისყრის დასრულების შემდეგ საარჩევნო კომისიის წევრები ითვლიან საარჩევნო სიებში ხელმოწერების მიხედვით არჩევნებზე გამოცხადებულ ამომრჩეველთა რაოდენობას, რაც ფიქსირდება არჩევნების შედეგების შემაჯამებელ ოქმში.

3. არჩევნები ჩატარებულად ითვლება, თუ გამოცხადდა ამომრჩეველთა სიითი უმრავლესობის 1/3 მაინც.

4. არჩევნებზე გამოცხადებულ ამომრჩეველთა რაოდენობის დათვლის შემდეგ იხსნება საარჩევნო ყუთი და საარჩევნო კომისიის წევრები ითვლიან საარჩევნო ბიულეტენებს.

5. საარჩევნო ბიულეტენი მხოლოდ იმ შემთხვევაში მიიჩნევა ბათილად, თუ:

ა) საარჩევნო ბიულეტენი დამოწმებული არ არის კომისიის წევრთა ხელმოწერითა და უნივერსიტეტის ბეჭდით;

ბ) არ არის შემოხაზული არც ერთი კანდიდატი;

გ) შემოხაზულია კვოტით დადგენილზე მეტი კანდიდატი;

დ) შეუძლებელია იმის დადგენა, რომელ კანდიდატს მისცა ხმა ამომრჩეველმა.

6. კენჭისყრისა და არჩევნების შედეგები აისახება საარჩევნო კომისიის მიერ არჩევნების შედეგების შემაჯამებელ ოქმში.

7. არჩევნების შედეგების შემაჯამებელი ოქმის ფორმას განკარგულებით ამტკიცებს საარჩევნო კომისია.

8. არჩევნების შედეგების შემაჯამებელი ოქმი ივსება ხმების დათვლისთანავე, რომელშიც შეიტანება შემდეგი მონაცემები:

ა) ფაკულტეტის ამომრჩეველთა რაოდენობა სიების მიხედვით;

ბ)საარჩევნო სიებში არჩევნებში მონაწილე ამომრჩეველთა რაოდენობა ამომრჩეველთა ხელმოწერების მიხედვით;

გ) საარჩევნო ყუთში აღმოჩენილი საარჩევნო ბიულეტენების საერთო რაოდენობა;

დ) ბათილად მიჩნეული საარჩევნო ბიულეტენების რაოდენობა;

ე) თითოეული კანდიდატის მიერ მოპოვებული ხმების რაოდენობა;

ვ) ოქმის შედგენის თარიღი.

9. საარჩევნო კომისიის ყველა წევრი ვალდებულია ხელი მოაწეროს არჩევნების შედეგების შემაჯამებელ ოქმს. ოქმი დამოწმდება უნივერსიტეტის ბეჭდით.

10. თუ საარჩევნო კომისიის წევრი არ ეთანხმება არჩევნების შედეგების შემაჯამებელ ოქმში შეტანილ მონაცემებს, მას უფლება აქვს, ოქმს წერილობით დაურთოს განსხვავებული აზრი.

11. საარჩევნო ბიულეტენები და ამომრჩეველთა სიები ილუქება და დაუყოვნებლივ გადაეცემა უნივერსიტეტის ადამიანური რესურსების მართვის სამსახურს.

**მუხლი 9. განცხადება/საჩივარი**

1.არჩევნების დღეს, კენჭისყრისა და ხმის დათვლის პროცედურების დარღვევის შესახებ განცხადება/საჩივარი შედგენილ უნდა იქნეს დარღვევის შემჩნევისთანავე.

2. საარჩევნო კომისიაში განცხადება/საჩივრის შეტანის უფლება აქვს:

ა) დამკვირვებელს;

ბ) კანდიდატს;

გ) შესაბამისი ფაკულტეტის ამომრჩეველს.

3. განცხადება/საჩივარში აღინიშნება:

ა) განცხადების/საჩივრის შედგენის თარიღი და დრო;

ბ) განმცხადებლის/მომჩივნის სახელი, გვარი და რეგისტრაციის ადგილი;

გ) სტატუსი;

დ) დარღვევის არსი და მისი ჩადენის დრო;

ე) მოთხოვნა.

4. ამ წესის, ამ მუხლის პირველი, მე-2 და მე-3 პუნქტებით განსაზღვრული პროცედურების დარღვევით წარდგენილი განცხადება/საჩივარი არ განიხილება და საარჩევნო კომისიის თავმჯდომარე გამოსცემს განკარგულებას განცხადება/საჩივრის განუხილველად დატოვების შესახებ.

5. არჩევნების შედეგების გამოცხადებიდან 24 საათის განმავლობაში დამკვირვებელს, კანდიდატს, შესაბამისი ფაკულტეტის ამომრჩეველს, უფლება აქვს გაასაჩივროს არჩევნების შედეგების შემაჯამებელი ოქმი. ამ ვადის აღდგენა დაუშვებელია. ამ წესის, ამ მუხლის მე-3 პუნქტით განსაზღვრული პროცედურების დარღვევით წარდგენილი განცხადება/საჩივარი არ განიხილება და საარჩევნო კომისიის თავმჯდომარე გამოსცემს განკარგულებას განცხადება/საჩივრის განუხილველად დატოვების შესახებ.

6. საარჩევნო კომისია ვალდებულია არჩევნების შედეგების შემაჯამებელ ოქმთან დაკავშირებული საჩივარი განიხილოს 2 დღის ვადაში და მიიღოს გადაწყვეტილება.

**მუხლი 10. არჩევნების შედეგების გამოცხადება**

1. საარჩევნო კომისია არჩევნების შედეგებს ამტკიცებს არჩევნების შედეგების შემაჯამებელი ოქმით.

2. არჩევნების შედეგები ცხადდება არჩევნების დღეს და ძალაში შედის საჯაროდ გამოქვეყნებისთანავე.

3. საჯაროდ გამოქვეყნებად მიიჩნევა ინფორმაციის განთავსება უნივერსიტეტის შენობის ნებისმიერ თვალსაჩინო ადგილას, ასევე ინფორმაციის განთავსება უნივერსიტეტის ოფიციალურ გვერდზე.